|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 27 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti F004 megjelölésű raktárhelyiség bérbeadása tárgyában |

**Készítette:**

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Klauzál téri Vásárcsarnok F004 megjelölésű 5,51 m² alapterületű üzlethelyisége 2024. október 1. napján létrejött bérleti szerződés (**1. melléklet**) alapján az Antik Centrál Kft. (székhely: 1137 Budapest, Pozsonyi út 30. VI. em. 26.; adószám: 14738296-2-41; cégjegyzékszám: 01-09-917488; képviselő: Molnár Viktor ügyvezető) bérleményét képezi.

A bérlő 2025.03.31. napi hatállyal a bérleti szerződés közös megegyezéssel történő megszüntetését kezdeményezte (**2. melléklet**), tekintettel arra, hogy az Antik Centrál Kft. a Klauzál Téri Vásárcsarnokban már nem kívánja korábbi tevékenységét – Antik Placc vasárnapi régiség piac - folytatni.

2025.04.01. napjától Bakirdzi Kalliopé E.V. (székhely: 1038 Budapest, Rózsa u. 7.; adószám: 90578146-1-41; nyilvántartási szám: 59825018 – **3. melléklet**) kívánja az Antik Centrál Kft. korábbi tevékenységét folytatni, ezért 2025. március 14. napján ajánlatot tett a fenti helyiség raktárként történő, határozatlan időre történő bérbevételére (**4. és 5. mellékletek**).

**A helyiség száma: F004**

A helyiség funkciója: raktárhelyiség

Bérleti jogviszony időtartama: Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelet (a továbbiakban: Piacrendelet) 5. § (1) bekezdés b) pontja szerint a bérleti szerződés szerinti kezdőnaptól határozatlan időre.

Alapterület: 5,51 m2

Bérleti díj a Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott 954/2020. (XII.16.) határozata alapján: 1.900,-Ft + Áfa/m2/hó = 10.469,- Ft + Áfa/hó

Üzemeltetési díj (átalánydíj, féléves elszámolás): 3.339,-Ft + Áfa/ m2/hó = 18.398,- Ft + Áfa /hó

A bérleti díj maradéktalan megfizetése esetén 2025. évben az üzemeltetési költség 85%-át a bérbeadó elengedi.

Kaució a Piacrendelet 5.§ (2) bekezdése – „*A Klauzál Csarnok területén lévő, 25 m2-t meghaladó alapterületű üzlethelyiség vagy raktárhelyiség bérbeadása esetén a bérlő 4 havi bérleti díjnak, 25 m2-t meg nem haladó alapterületű üzlethelyiség vagy raktárhelyiség bérbeadása esetén a bérlő 2 havi bérleti díjnak megfelelő biztosítékot (kauciót) köteles fizetni” –* alapján*:* 2 havi bruttó bérleti díjnak megfelelő összeg, azaz 26.591,- Ft

A Bizottság döntési hatásköre a Piacrendelet 1. § (2) bekezdésén alapul: *„1.§ (2) A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2025. (III.27.) határozata a Bp. VII. ker. Akácfa u. 42-48. sz. alatti F004 megjelölésű üzlethelyiség bérbeadása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hozzájárul az Önkormányzat 100%-os tulajdonában álló Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található F004 megjelölésű, 5,51 m² alapterületű üzlethelyiség Bakirdzi Kalliopé E.V. (székhely: 1038 Budapest, Rózsa u. 7.; adószám: 90578146-1-41; nyilvántartási szám: 59825018) részére határozatlan időre történő bérbeadásához az alábbi feltételek mellett:

**A helyiség száma: F004**

A helyiség funkciója: raktárhelyiség

Bérleti jogviszony időtartama: a Piacrendelet 5. § (1) bekezdés b) pontja alapján a bérleti szerződés szerinti kezdőnaptól határozatlan időre.

Alapterület: 5,51 m2

Bérleti díj: 1.900,-Ft + Áfa/m2/hó = 10.469,- Ft + Áfa/hó

Üzemeltetési díj (átalánydíj, féléves elszámolás): 3.339,-Ft + Áfa/ m2/hó = 18.398,- Ft + Áfa /hó

A bérleti díj maradéktalan megfizetése esetén 2025. évben az üzemeltetési költség 85%-át a bérbeadó elengedi.

Kaució: 2 havi bruttó bérleti díjnak megfelelő összeg, azaz 26.591,- Ft

**Felelős:** Niedermüller Péter polgármester

**Határidő:** 2025.05.01.

Budapest, 2025. március 18.

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

Előterjesztés melléklete:

1. melléklet: Antik Centrál Kft. bérleti szerződés
2. melléklet: Antik Centrál Kft. megkeresése a bérleti szerződés megszüntetésével kapcsolatban
3. melléklet: Bakirdzi Kalliopé E.V. nyilvántartási adatlap
4. melléklet: Bakirdzi Kalliopé E.V. által benyújtott ajánlati levelek
5. melléklet: Bakirdzi Kalliopé E.V. által benyújtott ajánlati lap