|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A** **Pénzügyi és Kerületfejlesztési Bizottság2025. március 27-ei rendkívüli**

**ülésére**

|  |  |
| --- | --- |
| **Tárgy:** | Javaslat a Bischitz Johanna Integrált Humán Szolgáltató Központ, mint ajánlatkérőnek az „Informatikai szoftverek beszerzése”tárgyú közbeszerzési eljárást megindító dokumentumainak jóváhagyására |

**Készítette:**

Farkas Tünde

igazgató

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata fenntartásában működő Bischitz Johanna Integrált Humán Szolgáltató Központ (továbbiakban: Humán Szolgáltató) ***„Informatikai szoftverek beszerzése”*** tárgyú közbeszerzési eljárását előkészítette, amely lebonyolításához jelen előterjesztéssel a tisztelt bizottsági tagok hozzájárulását kéri a Humán Szolgáltató igazgatója.

A tárgyi közbeszerzés szerepel a Humán Szolgáltató 2025. évi közbeszerzési tervében.

Budapest Főváros VII. kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/17/2023. (XII. 11.) számú Közbeszerzési szabályzata I. fejezet 1.5. pontja szerint: *„Az Önkormányzat saját közbeszerzési szabályzattal rendelkező önállóan gazdálkodó költségvetési szerve közbeszerzési eljárást a Bizottságnak bemutatott szabályzat alapján, felelős akkreditált közbeszerzési szaktanácsadó bonyolításában maga végzi azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthat.”*

A 2024. évben a Humán Szolgáltató *„Informatikai rendszerek üzemeltetése”,* valamint „*Informatikai hardver és szoftver eszközök beszerzése”* tárgyú közbeszerzési eljárásának lefolytatását követően sajnálatos módon egy hibás közbeszerzési teljesítés okán szükségessé vált az informatikai szoftverek beszerzésére új közbeszerzési eljárás kiírása.

A beszerzés szükségességének indokolása az informatikai szoftverek beszerzése vonatkozásában:

A 2024. évben a Humán Szolgáltató idejét múlt, már nem felhasználóbarát, rendkívül lassú informatikai eszközparkjának cseréjét követően a munkavégzés megkönnyítése érdekében szükségessé vált az informatikai szoftverek beszerzése. Napjainkban a digitális munkavégzéshez nélkülözhetetlen a különböző szoftverek, információs rendszerek, szerverek, kommunikációs és multimédiás szoftverek beszerzése.

A közbeszerzési eljárás lebonyolításával kapcsolatos felelős, akkreditált közbeszerzési szakértői (FAKSZ) feladatokat Dr. Nedwed Mária ügyvéd látja el a tervezettek szerint.

A bizottság hozzájárulása esetén az ajánlati felhívás nyílt eljárásban, nemzeti rezsim alatt kerül meghirdetésre – a Közbeszerzési Hatóság elektronikus felületén – a jogszabályi kereteknek megfelelően.

Körültekintően rögzített ajánlati feltételek, elvárások kerültek a Humán Szolgáltató által meghatározásra a hatékony és eredményes munkavégzés érdekében.

A felhívás keretei:

Az eljárás lefolytatását és a nyertes ajánlattevővel való szerződéskötést követő 60 napon belül fog a termékek kiszállítása megtörténni. Az informatikai eszközök becsült értéke nettó 5.000.000.-Ft, amely alapos igényfelmérést követően indikatív árajánlatok bekérése alapján került meghatározásra.

A fedezet Budapest Főváros VII. Kerület Erzsébetváros Önkormányzata 2025. évi költségvetéséből biztosítható.

A közbeszerzési dokumentáció az alábbiak szerint áll össze:

* árazatlan költségtábla, illetve terméktábla, mely egyben az elvárt műszaki paramétereket is tartalmazza,
* szerződéstervezet,
* ajánlati felhívás,
* ajánlati dokumentáció.

***Kérem a Tisztelt Bizottságot az előterjesztés megtárgyalására és a határozati javaslat elfogadására.***

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának …/2025. (III.27.) határozata a Bischitz Johanna Integrált Humán Szolgáltató Központ, mint ajánlatkérő részére az „Informatikai szoftverek beszerzése”** **tárgyú közbeszerzési eljárást megindító dokumentumok jóváhagyásáról**

1. Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:
2. 1. jóváhagyja a Bischitz Johanna Integrált Humán Szolgáltató Központ által előterjesztett, „Informatikai szoftverek beszerzése” tárgyú közbeszerzési eljárást megindító dokumentumokat a határozati javaslat 1-4. mellékletei szerint.
3. 2. felkéri a Bischitz Johanna Integrált Humán Szolgáltató Központot a közbeszerzési eljárás megindítására.
4. **Felelős:** 1. pont tekintetében Niedermüller Péter polgármester

2. pont tekintetében Farkas Tünde igazgató

1. **Határidő:** 1. pont tekintetében: 2025. március 27.
2. 2. pont tekintetében: 2025. április 10.

Budapest, 2025. március 19.

**Gyuris Gabriella**

**irodavezető**

Előterjesztés mellékletei:

1. melléklet: FAKSZ állásfoglalás informatikai beszerzés
2. melléklet: A Humán Szolgáltató éves közbeszerzési terve
3. melléklet: EKR visszaigazolás
4. melléklet: A Humán Szolgáltató Közbeszerzési Szabályzata
5. melléklet: Farkas Tünde igazgató asszony levele

Határozati javaslat mellékletei:

1. melléklet: Ajánlati felhívás – informatikai szoftverek beszerzése
2. melléklet: Ajánlati dokumentáció – informatikai szoftverek beszerzése
3. melléklet: Árazatlan költségtábla – informatikai szoftverek beszerzése
4. melléklet: Szerződéstervezet – informatikai szoftverek beszerzése