|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula az EVIN Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 28 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott *„Az EVIN Nonprofit Zrt. részére épülettakarítási feladatok ellátása 2025”* tárgyú közbeszerzési eljárás eredményéről |

**Készítette:**

dr. Halmai Gyula

EVIN Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) az önkormányzati tulajdonú ingatlanok üzemeltetésére, fenntartására vonatkozó feladatok ellátása érdekében a Pénzügyi és Kerületfejlesztési Bizottság 1093/2024. (XII.09.) (1. melléklet) jóváhagyó határozata alapján *„Az EVIN Nonprofit Zrt. részére épülettakarítási feladatok ellátása 2025” tárgyában* közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.12.18. napján - EKR002296232024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására nem került sor.
* Ajánlatok benyújtásának határideje: 2024.12.30 8:00 óra
* Az ajánlatok bontása: 2024.12.30 10:00 óra
* Az eljárásban az ajánlattételi határidőig 3 db ajánlat került benyújtásra:

O.M.T. Controll Hungária Zrt.

EURO PROTECT SECURITY Kft.

New Home Life Kft

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (2. melléklet) részletesen bemutatják.

* A bírálatot követően a bírálóbizottság javaslatai alapján a döntéshozó az alábbi döntéseket hozta (*3. melléklet*):
* Az EURO PROTECT SECURITY Kft. ajánlattevő benyújtott ajánlata a Kbt. 73. § (1) bekezdés e) pontja alapján érvénytelen, tekintettel arra, hogy az ajánlata a felvilágosítás kérés kibocsátását követően is hiányt tartalmaz (ajánlattevő nem nyújtott be felvilágosítást).
* A New Home Life Kft. ajánlattevő benyújtott ajánlata a Kbt. 73. § (1) bek. d) pont alapján érvénytelen, tekintettel arra, hogy az ajánlat hiánypótlási felhívás/ felvilágosítás kérés kibocsátását követően is hiányokat tartalmaz.
* Az O.M.T. Controll Hungária Zrt. ajánlattevő ajánlata érvényes, tekintettel arra, hogy az ajánlat mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevő a felhívásban előírt kizáró okok hatálya alatt nem áll, alkalmasságát megfelelően igazolta.
* A közbeszerzési eljárásban megállapított értékelési sorrend:

1. O.M.T. Controll Hungária Zrt. (1000 pont)

* A közbeszerzési eljárás eredményes.
* Az eljárás nyertese az O.M.T. Controll Hungária Zrt. nettó 2.300.000,- Ft/hónap ajánlati áron, tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú (egyben egyetlen) érvényes ajánlatot, valamint az ajánlat (24 hónapra összesen nettó 55.200.000,- Ft) a rendelkezésre álló fedezetre (nettó 57.450.000,- Ft) tekintettel is megfelelő.
* Az O.M.T. Controll Hungária Zrt. ajánlattevővel a szerződés megkötéséről rendelkezem.
* A döntés alapján, az összegezést (*4. melléklet*) követően az EVIN Nonprofit Zrt. a nyertessel a vállalkozási keretszerződést (*5. melléklet*) 2025. január 24-én megkötötte. A szerződés műszaki tartalmában szereplő Alpár u. 4. szám alatti ingatlan értékesítését követően a birtokbaadás az új tulajdonos részére a szerződéskötést megelőzően megtörtént, ezért az ingatlanra vonatkozó szolgáltatás igénybevétele okafogyottá vált, a tárgyi ingatlanra vonatkozóan az EVIN Nonprofit Zrt. már nem fogad be számlát.

Kérem a tájékoztatás elfogadását.

Budapest, 2025. március 19.

dr. Halmai Gyula

EVIN Nonprofit Zrt. vezérigazgatója

Mellékletek:

1. melléklet – 1093/2024. (XII.09.) számú PKB-határozat

2. melléklet – BBjzk. I-II\_Épülettakarítás

3. melléklet – Döntés eljárás eredményéről\_Épülettakarítás

4. melléklet – Összegezés\_Épülettakarítás

5. melléklet – Vállalkozási szerződés\_Épülettakarítás